Dré er gonfiance vras en devoé ér gullout en devoé Germénen én Néan, ean e bedas, ér guis ma hellé, en eutru Bourget, curé a Léguevin, de monèt guet hou de bibrac, ha de larèt inou en overen aviet-hou. Oeit e  oent en naù a vis mehéhuin 1702. E pad ma laré er bélêg en overen, Francés e bedé guet grèd ha guet paud a fé er verh eurus, hag, arlerh ma oé achihue en overen, ean e yas arlerh er bélêg der vœstial. Azé, guet ur voéh sclér ha sonn, ean en trugairéqua ag en donæson caér en dès bet guet Doué eit-hou. Ol en dud peré hum gav ér momant-cé ar el léh en atterce ar bep-tra eit gout reihoh penaus nen dé mui na boar na mud. Ean e rescond dehai péh hanhue en dès, a beban é ma saùet, hag e lar ehué pihue é é dud ;  én ur gùir, ean e rescond de ol er péh e houlenneér guet-hon. En devis ag é hùellaen, scrihuet ar er registreu, e zou sinet dré en eutru er Honte a bibrac, dré dri bélêg ha puemb test aral.